title: Nõukogu rakendusmäärus (EL) 2015/357, 5. märts 2015 , millega rakendatakse määrust (EL) nr 208/2014 teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas

text:
               6.3.2015

               ET

               Euroopa Liidu Teataja

               L 62/1

         NÕUKOGU RAKENDUSMÄÄRUS (EL) 2015/357,
   5. märts 2015,
   millega rakendatakse määrust (EL) nr 208/2014 teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 5. märtsi 2014. aasta määrust (EL) nr 208/2014 teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas, (1) eriti selle artikli 14 lõiget 1,
   ning arvestades järgmist:

               (1)

               Nõukogu võttis 5. märtsil 2014 vastu määruse (EL) nr 208/2014.

               (2)

               Kaheksateistkümne isiku kohta tehtud kandeid tuleks nõukogu teostatud läbivaatamise alusel muuta.

               (3)

               Määruse (EL) nr 208/2014 I lisa tuleks seetõttu vastavalt muuta,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 208/2014 I lisa asendatakse käesoleva määruse lisas esitatud tekstiga.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. märts 2015

            Nõukogu nimel

            eesistuja

         D. REIZNIECE-OZOLA

      (1)  ELT L 66, 6.3.2014, lk 1.

      LISA

            „I LISA

               Artiklis 2 osutatud füüsiliste ja juriidiliste isikute, üksuste ja asutuste loetelu

                        Nimi

                        Tuvastamisandmed

                        Põhjendused

                        Loetellu kandmise kuupäev

                        1.

                        Viktor Fedorovych Yanukovych
                        (Віктор Федорович Янукович),
                        Viktor Fedorovich Yanukovich
                        (Виктор Фёдорович Янукович)

                        Sündinud 9. juulil 1950 Jenakijeves (Donetski oblast), endine Ukraina president

                        Isik, kelle suhtes Ukraina asutused on algatanud kriminaalmenetluse seoses riigile kuuluvate rahaliste vahendite või vara omastamisega.

                        6.3.2014

                        2.

                        Vitalii Yuriyovych Zakharchenko
                        (Віталій Юрійович Захарченко),
                        Vitaliy Yurievich Zakharchenko
                        (Виталий Юрьевич Захарченко)

                        Sündinud 20. jaanuaril 1963 Kostjantõnivkas (Donetski oblast), endine siseminister

                        Isik, kelle suhtes Ukraina asutused on algatanud kriminaalmenetluse seoses riigile kuuluvate rahaliste vahendite või vara omastamisega.

                        6.3.2014

                        3.

                        Viktor Pavlovych Pshonka
                        (Віктор Павлович Пшонка)

                        Sündinud 6. veebruaril 1954 Sergijivkas (Donetski oblast), endine Ukraina peaprokurör

                        Isik, kelle suhtes Ukraina asutused on algatanud kriminaalmenetluse seoses riigile kuuluvate rahaliste vahendite või vara omastamisega.

                        6.3.2014

                        4.

                        Olena Leonidivna Lukash
                        (Олена Леонідівна Лукаш),
                        Elena Leonidovna Lukash
                        (Елена Леонидовна Лукаш)

                        Sündinud 12. novembril 1976 Rîbnițas (Moldova), endine justiitsminister

                        Isik, kelle suhtes Ukraina asutused on algatanud uurimise seoses ametiseisundi kuritarvitamisega avaliku võimu kandja poolt, et saada põhjendamatut kasu endale või kolmandale isikule, põhjustades seeläbi kahju Ukraina riigi rahalistele vahenditele.

                        6.3.2014

                        5.

                        Andrii Petrovych Kliuiev
                        (Андрій Петрович Клюєв),
                        Andriy Petrovych Klyuyev

                        Sündinud 12. augustil 1964 Donetskis, endine Ukraina presidendi administratsiooni juht

                        Isik, kelle suhtes Ukraina asutused on algatanud kriminaalmenetluse seoses riigile kuuluvate rahaliste vahendite või vara omastamisega ning ametiseisundi kuritarvitamisega avaliku võimu kandja poolt, et saada põhjendamatut kasu endale või kolmandale isikule, põhjustades seeläbi kahju Ukraina riigi eelarvele või varadele.

                        6.3.2014

                        6.

                        Viktor Ivanovych Ratushniak
                        (Віктор Іванович Ратушняк)

                        Sündinud 16. oktoobril 1959 Donetskis, endine siseministri asetäitja

                        Isik, kelle suhtes Ukraina asutused on algatanud kriminaalmenetluse seoses riigile kuuluvate rahaliste vahendite või vara omastamisega või selles osalemisega.

                        6.3.2014

                        7.

                        Oleksandr Viktorovych Yanukovych
                        (Олександр Вікторович Янукович)

                        Sündinud 10. juulil 1973 1950 Jenakijeves (Donetski oblast), endise presidendi poeg, ärimees.

                        Isik, kelle suhtes Ukraina asutused on algatanud kriminaalmenetluse seoses riigile kuuluvate rahaliste vahendite või vara omastamisega.

                        6.3.2014

                        8.

                        Viktor Viktorovych Yanukovych
                        (Віктор Вікторович Янукович)

                        Sündinud 16. juulil 1981 Jenakijeves (Donetski oblast), endise presidendi poeg, Ukraina Ülemraada liige

                        Isik, kelle suhtes Ukraina asutused on algatanud uurimise seoses riigile kuuluvate rahaliste vahendite või vara omastamisega. Isik, kes on seotud loetellu kantud isikuga (Ukraina endine president Viktor Fedorovych Yanukovych), kelle suhtes Ukraina asutused on algatanud kriminaalmenetluse seoses riigile kuuluvate rahaliste vahendite või vara omastamisega.

                        6.3.2014

                        9.

                        Artem Viktorovych Pshonka
                        (Артем Вікторович Пшонка)

                        Sündinud 19. märtsil 1976 Kramatorskis (Donetski oblast), endise peaprokuröri poeg, Ukraina Ülemraada Regioonide Partei fraktsiooni asejuht

                        Isik, kelle suhtes Ukraina asutused on algatanud kriminaalmenetluse seoses riigile kuuluvate rahaliste vahendite või vara omastamisega või selles osalemisega.

                        6.3.2014

                        10.

                        Serhii Petrovych Kliuiev
                        (Сергій Петрович Клюєв),
                        Serhiy Petrovych Klyuyev

                        Sündinud 19. augustil 1969 Donetskis, Andrei Kliuievi vend, ärimees

                        Isik, kelle suhtes Ukraina asutused on algatanud uurimise seoses osalemisega riigile kuuluvate rahaliste vahendite või vara omastamises ning seoses ametiseisundi kuritarvitamisega avaliku võimu kandja poolt, et saada põhjendamatut kasu endale või kolmandale isikule, põhjustades seeläbi kahju Ukraina riigi rahalistele vahenditele või varale. Isik, kes on seotud loetellu kantud isikuga (Andrii Petrovych Kliuiev), kelle suhtes Ukraina asutused algatasid kriminaalmenetluse seoses riigile kuuluvate rahaliste vahendite või vara omastamisega.

                        6.3.2014

                        11.

                        Mykola Yanovych Azarov
                        (Микола Янович Азаров),
                        Nikolai Yanovich Azarov
                        (Николай Янович Азаров)

                        Sündinud 17. detsembril 1947 Kalugas (Venemaa), Ukraina peaminister kuni 2014. aasta jaanuarini

                        Isik, kelle suhtes Ukraina asutused on algatanud kriminaalmenetluse seoses riigile kuuluvate rahaliste vahendite või vara omastamisega.

                        6.3.2014

                        12.

                        Serhiy Vitaliyovych Kurchenko
                        (Сергій Віталійович Курченко)

                        Sündinud 21. septembril 1985 Harkivis, ärimees

                        Isik, kelle suhtes Ukraina asutused on algatanud kriminaalmenetluse seoses riigile kuuluvate rahaliste vahendite või vara omastamisega.

                        6.3.2014

                        13.

                        Dmytro Volodymyrovych Tabachnyk
                        (Дмитро Володимирович Табачник)

                        Sündinud 28. novembril 1963 Kiievis, endine haridus- ja teadusminister

                        Isik, kelle suhtes Ukraina pädevad asutused on algatanud uurimise seoses ametiseisundi kuritarvitamisega avaliku võimu kandja poolt, et saada põhjendamatut kasu endale või kolmandale isikule, põhjustades seeläbi kahju Ukraina riigi rahalistele vahenditele või varale.

                        6.3.2014

                        14.

                        Raisa Vasylivna Bohatyriova
                        (Раїса Василівна Богатирьова),
                        Raisa Vasilievna Bogatyreva
                        (Раиса Васильевна Богатырёва)

                        Sündinud 6. jaanuaril 1953 Bakalis (Tšeljabinski oblast, Venemaa), endine tervishoiuminister

                        Isik, kelle suhtes Ukraina asutused on algatanud kriminaalmenetluse seoses riigile kuuluvate rahaliste vahendite või vara omastamisega.

                        6.3.2014

                        15.

                        Serhiy Hennadiyovych Arbuzov
                        (Сергій Геннадійович Арбузов),
                        Sergei Gennadievich Arbuzov
                        (Сергей Геннадиевич Арбузов)

                        Sündinud 24. märtsil 1976 Donetskis, Ukraina endine peaminister

                        Isik, kelle suhtes Ukraina asutused on algatanud kriminaalmenetluse seoses riigile kuuluvate rahaliste vahendite või vara omastamisega.

                        15.4.2014

                        16.

                        Yuriy Volodymyrovych Ivanyushchenko
                        (Юрій Володимирович Іванющенко)

                        Sündinud 21. veebruaril 1959 Jenakijeves (Donetski oblast), parlamendiliige (Regioonide Partei)

                        Isik, kelle suhtes Ukraina asutused on algatanud kriminaalmenetluse seoses riigile kuuluvate rahaliste vahendite või vara omastamisega.

                        15.4.2014

                        17.

                        Oleksandr Viktorovych Klymenko
                        (Олександр Вікторович Клименко)

                        Sündinud 16. novembril 1980 Makijivkas (Donetski oblast), endine tulude ja maksude minister

                        Isik, kelle suhtes Ukraina asutused on algatanud kriminaalmenetluse seoses riigile kuuluvate rahaliste vahendite või vara omastamisega ning seoses ametiseisundi kuritarvitamisega avaliku võimu kandja poolt, et saada põhjendamatut kasu endale või kolmandale isikule, põhjustades seeläbi kahju Ukraina riigi rahalistele vahenditele või varale.

                        15.4.2014

                        18.

                        Edward Stavytskyi
                        Eduard Anatoliyovych Stavytsky
                        (Едуард Анатолійович Ставицький)

                        Sündinud 4. oktoobril 1972 Lebedõnis (Sumõ oblast), Ukraina endine kütuse- ja energeetikaminister
                        Väidetavalt elab Iisraelis. Omab siiski Ukraina kodakondsust.

                        Isik, kelle suhtes Ukraina asutused on algatanud kriminaalmenetluse seoses riigile kuuluvate rahaliste vahendite või vara omastamisega.

                        15.4.2014”


title: Komisjoni rakendusmäärus (EL) 2016/1357, 9. august 2016, millega kehtestatakse registreerimisnõue Hiina Rahvavabariigist pärit teatavate legeerimata terasest või muust legeerterasest raskplaatide impordi suhtes

text:
               10.8.2016

               ET

               Euroopa Liidu Teataja

               L 215/23

         KOMISJONI RAKENDUSMÄÄRUS (EL) 2016/1357,
   9. august 2016,
   millega kehtestatakse registreerimisnõue Hiina Rahvavabariigist pärit teatavate legeerimata terasest või muust legeerterasest raskplaatide impordi suhtes
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (1) (edaspidi „alusmäärus“), eriti selle artikli 14 lõiget 5,
   olles teavitanud liikmesriike
   ning arvestades järgmist:

               (1)

               13. veebruaril 2016 algatas Euroopa Komisjon (edaspidi „komisjon“) Euroopa Liidu Teatajas avaldatud algatamisteatega (2) dumpinguvastase uurimise liitu imporditavate legeerimata terasest või legeerterasest (v.a roostevabast terasest, elektrotehnilisest räniterasest, tööriistaterasest ja kiirlõiketerasest) lehtvaltstoodete suhtes, mis on kuumvaltsitud, plakeerimata, pindamata ja muul viisil katmata, mitte rullides, paksusega üle 10 mm ja laiusega vähemalt 600 mm või paksusega 4,75–10 mm ja laiusega vähemalt 2 050 mm (edaspidi „raskplaat“) ning mis on pärit Hiina Rahvavabariigist (edaspidi „Hiina RV“).

         1.   VAATLUSALUSED TOOTED

               (2)

               Registreerimisele kuuluvad tooted (edaspidi „vaatlusalused tooted“) on legeerimata terasest või legeerterasest (v.a roostevabast terasest, elektrotehnilisest räniterasest, tööriistaterasest ja kiirlõiketerasest) lehtvaltstooted, kuumvaltsitud, plakeerimata, pindamata ja muul viisil katmata, mitte rullides, paksusega üle 10 mm ja laiusega vähemalt 600 mm või paksusega 4,75–10 mm ja laiusega vähemalt 2 050 mm, mis praegu kuuluvad CN-koodide ex 7208 51 20, ex 7208 51 91, ex 7208 51 98, ex 7208 52 91, ex 7208 90 20, ex 7208 90 80, 7225 40 40, ex 7225 40 60 ja ex 7225 99 00 alla (edaspidi „raskplaat“) ning mis on pärit Hiina RVst. Need CN-koodid on esitatud üksnes teavitamise eesmärgil.

         2.   TAOTLUS

               (3)

               Kaebuse esitaja tegi alusmääruse artikli 14 lõike 5 kohase registreerimistaotluse 18. aprillil 2016. Viimati lisati sellele täiendavat teavet 7. juulil 2016. Kaebuse esitaja nõudis, et vaatlusaluste toodete impordi suhtes kehtestataks registreerimisnõue, et edaspidi saaks kõnealuse impordi suhtes kohaldada meetmeid alates selle registreerimise kuupäevast.

         3.   REGISTREERIMISE ALUS

               (4)

               Vastavalt alusmääruse artikli 14 lõikele 5 võib komisjon anda tolliasutustele korralduse astuda impordi registreerimiseks vajalikud sammud, et edaspidi oleks alates registreerimise kuupäevast võimalik sellise impordi vastu meetmeid võtta. Impordi registreerimise nõude võib kehtestada pärast liidu asjaomase tootmisharu vastavat taotlust, mis sisaldab piisavat tõendusmaterjali sellise sammu põhjendamiseks.

               (5)

               Kaebuse esitaja väidab, et registreerimine on põhjendatud, kuna vaatlusaluste toodete dumpinguhinnaga import jätkub, ja et importijad on teadlikud pikka aega kestnud dumpingust, mis kahjustab asjaomast liidu tootmisharu. Kaebuse esitaja väidab peale selle, et Hiina RVst pärit import kahjustab asjaomast liidu tootmisharu ning et kõnealuse impordi maht on oluliselt tõusnud, seda isegi uurimisperioodi järel, ning see vähendab oluliselt dumpinguvastase tollimaksu leevendavat mõju, kui sellist tollimaksu kohaldatakse.

         3.1.   Importijad olid või oleksid pidanud olema väidetavast või tuvastatud dumpingust ja kahjust teadlikud.

               (6)

               Komisjon on seisukohal, et importijad olid või oleksid pidanud olema teadlikud eksportivate tootjate rakendatavast dumpingust. Kaebus sisaldab selle kohta piisavalt esmapilgul usutavaid tõendeid, mida rõhutati ka kõnealuse menetluse algatamise teates (3). Kaebuse mittekonfidentsiaalses versioonis on hinnatud Hiina RVst pärit impordi dumpingumarginaaliks 28–73 %. Kaebuse esitaja on esitanud kaebuses piisavaid tõendeid, milles kirjeldatakse Hiina RV eksportivate tootjate dumpingutegevust ja mille esmapilgul usutavat teavet ei oleks importijad saanud ega tohtinud eirata. Eelkõige on kaebuse esitaja esitanud kaebuses Eurostati andmetel põhinevad tõendid ajavahemikku juuli 2014 kuni juuni 2015 käsitlevas Ameerika Rahvusvahelise Kaubanduskomisjoni (USITC) lõpparuandes esitatud hinnateabe alusel kindlaks tehtud normaalväärtuse võrdluse kohta Hiina RVst pärit asjaomaste CN-koodidega raskplaatide impordi kvartali keskmisel ühiku väärtusel põhineva ekspordihinnaga. Peale selle oli kaebuse esitaja lisanud kaebusse ka esmapilgul usutavad tõendid Hiina RVga seotud impordihindade langustrendi kohta. Hiinast liitu imporditud toodete keskmine müügihind oli perioodil 2014. aasta oktoobrist kuni 2015. aasta septembrini 25 % võrra väiksem kui 2012. aastal. Registreerimistaotluses võrreldi Hiina RVst pärit impordi puhul uurimisperioodi (2015) keskmisi impordihindu 2012. aasta hindadega ja tuvastati umbes 30 % suurune hinnalangus. Kaebus sisaldab ka piisavaid esmapilgul usutavaid tõendeid kahju tekitamise kohta. Tuginedes kogu esitatud teabele kaebuse mittekonfidentsiaalses versioonis ning võttes arvesse ka väidetava dumpingu ulatust ja asjaolu, et kaebuse esitaja käsutuses olev teave on avalikult kättesaadav, on komisjonil põhjust olemasolevate esmapilgul usutavate tõendite alusel järeldada, et importijad olid või oleksid pidanud olema dumpingust ja väidetavast või tuvastatud kahjust teadlikud.

         3.2.   Impordi jätkuv märkimisväärne suurenemine

               (7)

               Pärast menetluse algatamist 2016. aasta veebruaris on Hiina RV puhul täheldatud uurimisperioodi (2015) ja menetluse algatamise järgset perioodi (märts–mai 2016) käsitlevate kättesaadavate andmete võrdlemisel jätkuvat impordimahu kasvu umbes 15 % võrra. Sellest võrdlusest nähtub, et vaatlusaluste toodete import Hiinast kasvas märkimisväärselt ka esimese kolme kuu jooksul pärast käesoleva uurimise algatamist.

         3.3.   Dumpinguvastase tollimaksu leevendava mõju vähenemine

               (8)

               Uurimise raames esitatud teabes, sh registreerimistaotluses on tõendeid selle kohta, et kõnealuse impordi jätkuv kasv jätkuvalt langevate hindade juures põhjustaks täiendavat kahju. Seoses hindadega lisas kaebuse esitaja registreerimistaotlusse ka esmapilgul usutavad tõendid Hiina RVga seotud impordihindade langustrendi kohta. Perioodil märts–mai 2016 kehtinud impordihindade võrdlemisel uurimisperioodi (2015) hindadega selgus, et pärast uurimise algatamist 2016. aasta veebruaris langesid Hiinast pärit toodete keskmised impordihinnad täiendavalt umbes 30 % võrra. Impordi edasine märkimisväärne suurenemine, mille kohta on piisavalt esmapilgul usutavaid tõendeid, nagu on osutatud põhjenduses 6, vähendab tulenevalt selle ajastusest, väidetava dumpinguhinnaga impordi mahust ja muudest asjaoludest (näiteks ülemäärane tootmisvõimsus Hiina RVs ning Hiina eksportivate tootjate hinnakäitumine) tõenäoliselt olulisel määral mis tahes lõpliku tollimaksu leevendavat mõju, välja arvatud juhul, kui tollimaksu kohaldatakse tagasiulatuvalt.

               (9)

               Peale selle on käesoleva menetluse algatamisest lähtuvalt ning Hiina RVst pärit impordi hindade ja mahu senise arengu põhjal mõistlik eeldada, et vaatlusaluste toodete impordi maht võib enne võimalike ajutiste meetmete jõustumist veelgi tõusta ja importijad võivad kiiresti varusid koguda.

         4.   MENETLUS

               (10)

               Eespool esitatust lähtuvalt on komisjon jõudnud järeldusele, et taotluse esitaja on esitanud piisavalt esmapilgul usutavaid tõendeid, et kehtestada vaatlusaluste toodete impordi registreerimise nõue kooskõlas alusmääruse artikli 14 lõikega 5.

               (11)

               Kõigil huvitatud isikutel palutakse teha oma seisukohad kirjalikult teatavaks ja esitada asjakohased tõendid. Peale selle võib komisjon huvitatud isikud ära kuulata, kui nad esitavad kirjaliku taotluse, millest nähtub, et neil on selleks konkreetsed põhjused.

         5.   REGISTREERIMINE

               (12)

               Vastavalt alusmääruse artikli 14 lõikele 5 tuleks vaatlusaluste toodete impordi suhtes kehtestada registreerimisnõue selle tagamiseks, et kui uurimise tulemusena kehtestatakse dumpinguvastane tollimaks, oleks seda tollimaksu vajalike tingimuste täitmise korral võimalik kooskõlas alusmääruse artikli 10 lõikega 4 registreeritud impordilt tagasiulatuvalt sisse nõuda.

               (13)

               Kaebuse esitaja on kaebuses hinnanud Hiina RVst imporditavate vaatlusaluste toodete puhul dumpingumarginaaliks 28–73 % ja keskmiseks hinna allalöömise marginaaliks 11 %. Võimaliku tulevikus kehtestatava kohustuse hinnanguline suurus sätestatakse Hiina RV jaoks vähemalt tasemel, mis vastab kaebuse põhjal hinnatud hinna allalöömise tasemele, st väärtuseliselt 11 % vaatlusaluste toodete CIF-impordihinnast.

         6.   ISIKUANDMETE TÖÖTLEMINE

               (14)

               Registreerimise käigus kogutud isikuandmeid töödeldakse vastavalt Euroopa Parlamendi ja nõukogu määrusele (EÜ) nr 45/2001 (4),

         ON VASTU VÕTNUD KÄESOLEVA MÄÄRUSE:
   Artikkel 1
   1.   Tolliasutustele antakse käesolevaga määruse (EL) 2016/1036 artikli 14 lõike 5 kohaselt korraldus võtta asjakohased meetmed, et registreerida järgmiste toodete import Euroopa Liitu: legeerimata terasest või legeerterasest (v.a roostevabast terasest, elektrotehnilisest räniterasest, tööriistaterasest ja kiirlõiketerasest) lehtvaltstooted, kuumvaltsitud, plakeerimata, pindamata ja muul viisil katmata, mitte rullides, paksusega üle 10 mm ja laiusega vähemalt 600 mm või paksusega 4,75–10 mm ja laiusega vähemalt 2 050 mm, mis praegu kuuluvad CN-koodide ex 7208 51 20, ex 7208 51 91, ex 7208 51 98, ex 7208 52 91, ex 7208 90 20, ex 7208 90 80, 7225 40 40, ex 7225 40 60 ja ex 7225 99 00 alla (TARICi koodid: 7208512010, 7208519110, 7208519810, 7208529110, 7208902010, 7208908020, 7225406010, 7225990030) ning mis on pärit Hiina Rahvavabariigist.
   Registreerimisnõue aegub üheksa kuu möödumisel käesoleva määruse jõustumise kuupäevast.
   2.   Kõigil huvitatud isikutel palutakse kirjalikult teatavaks teha oma seisukohad, esitada asjaomased tõendid või taotleda ärakuulamist 20 päeva jooksul käesoleva määruse avaldamise kuupäevast.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 9. august 2016

            Komisjoni nimel

            president

         Jean-Claude JUNCKER

      (1)  ELT L 176, 30.6.2016, lk 21.

      (2)  ELT C 58, 13.2.2016, lk 20.

      (3)  ELT C 58, 13.2.2016, lk 20 (algatamisteate punkt 3).

      (4)  Euroopa Parlamendi ja nõukogu 18. detsembri 2000. aasta määrus (EÜ) nr 45/2001 üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta (EÜT L 8, 12.1.2001, lk 1).


title: Komisjoni rakendusmäärus (EL) 2016/1958, 4. november 2016, teatavate kaupade klassifitseerimise kohta kombineeritud nomenklatuuris

text:
                  9.11.2016

                  ET

                  Euroopa Liidu Teataja

                  L 301/9

            KOMISJONI RAKENDUSMÄÄRUS (EL) 2016/1958,
      4. november 2016,
      teatavate kaupade klassifitseerimise kohta kombineeritud nomenklatuuris
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
      ning arvestades järgmist:

                  (1)

                  Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

                  (2)

                  Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.

                  (3)

                  Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.

                  (4)

                  On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EL) nr 952/2013 artikli 34 lõike 9 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.

                  (5)

                  Käesoleva määrusega ette nähtud meetmed on kooskõlas tolliseadustiku komitee arvamusega,

            ON VASTU VÕTNUD KÄESOLEVA MÄÄRUSE:
      Artikkel 1
      Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
      Artikkel 2
      Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
      Artikkel 3
      Käesolev määrus jõustub kahekümnendal päeval pärast selle avaldamist Euroopa Liidu Teatajas.

         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 4. november 2016

               Komisjoni nimel

               presidendi eest

               maksunduse ja tolliliidu peadirektor

            Stephen QUEST

         (1)  ELT L 269, 10.10.2013, lk 1.

         (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).

         LISA

                     Kauba kirjeldus

                     Klassifikatsioon
                     (CN-kood)

                     Põhjendus

                     (1)

                     (2)

                     (3)

                     Toode koosneb 27st korpuses asuvast pistikupesast (nn voolujaotusseade), mõõtmetega umbes 5 × 8 × 173 cm. Korpuse küljes on umbes kolmemeetrine pistikuga elektrijuhe toitevõrku ühendamiseks.
                     See esitatakse tollile kui seade, mida kasutatakse püstikmontaaži eri komponentide varustamiseks jaotuskilbis 230 V elektrienergiaga. Toode paigaldatakse püstasendis standardsesse võrgukorpusesse. Lisatud sidekaardi abil talletab ja edastab toode siseandmeid (näiteks elektrienergia, pinge, võimsus ja kasutus) ning häiresõnumeid (kui väärtused ületavad teatava künnise või langevad alla selle).
                     Vt pilti (*).

                     8537 10 99

                     Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 8537 , 8537 10  ja 8537 10 99  sõnastusega.
                     Toodet ei või klassifitseerida rubriiki 8544  pistikühendustega kaablina, sest toode on ette nähtud kasutamiseks elektrijaotusseadmena.
                     Kuna toode koosneb mitmest pistikupesast, juhtmest ja sideseadmest, tuleb see klassifitseerida CN-koodi 8537 10 99  alla kui muud puldid, paneelid, konsoolid, alused, jaotuskilbid jms, mille külge on monteeritud vähemalt kaks rubriigi 8535  või 8536  voolujaotusseadet.

            (*)  Pilt on üksnes illustratsiooniks.


title: Komisjoni rakendusmäärus (EL) nr 1142/2011, 10. november 2011 , millega määratakse kindlaks nõukogu määruse (EÜ) nr 4/2009 (kohtualluvuse, kohaldatava õiguse, kohtuotsuste tunnustamise ja täitmise ning koostöö kohta ülalpidamiskohustuste küsimustes) X ja XI lisa

text:
               11.11.2011

               ET

               Euroopa Liidu Teataja

               L 293/24

         KOMISJONI RAKENDUSMÄÄRUS (EL) nr 1142/2011,
   10. november 2011,
   millega määratakse kindlaks nõukogu määruse (EÜ) nr 4/2009 (kohtualluvuse, kohaldatava õiguse, kohtuotsuste tunnustamise ja täitmise ning koostöö kohta ülalpidamiskohustuste küsimustes) X ja XI lisa
   EUROOPA KOMISJON,
   võttes arvesse Euroopa Liidu toimimise lepingut, eriti selle artikli 291 lõiget 2,
   võttes arvesse nõukogu 18. detsembri 2008. aasta määrust (EÜ) nr 4/2009 kohtualluvuse, kohaldatava õiguse, kohtuotsuste tunnustamise ja täitmise ning koostöö kohta ülalpidamiskohustuste küsimustes, (1) eelkõige selle artikli 73 lõikeid 1 ja 2,
   võttes arvesse nõukogu 27. novembri 2003. aasta määrust (EÜ) nr 2201/2003, mis käsitleb kohtualluvust ning kohtuotsuste tunnustamist ja täitmist kohtuasjades, mis on seotud abieluasjade ja vanemliku vastutusega, ning millega tunnistatakse kehtetuks määrus (EÜ) nr 1347/2000, (2) eelkõige selle artiklit 70,
   võttes arvesse Euroopa Parlamendi ja nõukogu 16. veebruari 2011. aasta määrust (EL) nr 182/2011, millega kehtestatakse eeskirjad ja üldpõhimõtted, mis käsitlevad liikmesriikide läbiviidava kontrolli mehhanisme, mida kohaldatakse komisjoni rakendamisvolituste teostamise suhtes (3),
   ning arvestades järgmist:

               (1)

               Määruse (EÜ) nr 4/2009 X lisas loetletakse nimetatud määruse artikli 2 lõikes 2 osutatud haldusasutused.

               (2)

               Soome, Rootsi ja Ühendkuningriik on teatanud komisjonile, millised haldusasutused tuleks kanda määruse (EÜ) nr 4/2009 X lisasse.

               (3)

               Soome, Rootsi ja Ühendkuningriigi ametiasutuste teatatud ja I lisas loetletud haldusasutused täidavad määruse (EÜ) nr 4/2009 artikli 2 lõikes 2 sätestatud nõudmised.

               (4)

               Määruse (EÜ) nr 4/2009 XI lisas loetletakse nimetatud määruse artikli 47 lõikes 3 osutatud pädevad asutused.

               (5)

               Soome on teatanud komisjonile, milline pädev asutus tuleks kanda määruse (EÜ) nr 4/2009 XI lisasse

               (6)

               Ühendkuningriik ja Iirimaa on seotud määrusega (EÜ) nr 4/2009 ning osalevad seetõttu käesoleva määruse vastuvõtmisel ning kohaldamisel.

               (7)

               Taani ei osale Euroopa Liidu lepingule ja Euroopa Liidu toimimise lepingule lisatud Taani seisukohta käsitleva protokolli artiklite 1 ja 2 kohaselt käesoleva määruse vastuvõtmisel ning seepärast ei ole see tema suhtes ka siduv ega kohaldatav, ilma et see piiraks Taani võimalust rakendada selle sisu vastavalt 19. oktoobri 2005. aasta Euroopa Ühenduse ja Taani Kuningriigi vahelise kohtualluvust ja kohtuotsuste tunnustamist ja täitmist tsiviil- ja kaubandusasjades käsitlevale lepingule (4).

               (8)

               Käesoleva määrusega ette nähtud meetmed on kooskõlas komitee arvamusega, mis käsitleb kohaldatavat õigust, kohtualluvust ning kohtu- ja muude otsuste täitmist abieluasjade, vanemliku vastutuse ja ülalpidamiskohustuste küsimustes.

               (9)

               Seepärast tuleks määruse (EÜ) nr 4/2009 X ja XI lisa vastavalt kindlaks määrata,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 4/2009 X ja XI lisa on esitatud käesoleva määruse I ja II lisas.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja aluslepingute kohaselt liikmesriikides vahetult kohaldatav.
      Brüssel, 10. november 2011

            Komisjoni nimel

            president

         José Manuel BARROSO

      (1)  ELT L 7, 10.1.2009, lk 1.

      (2)  ELT L 338, 23.12.2003, lk 1.

      (3)  ELT L 55, 28.2.2011, lk 13.

      (4)  ELT L 299, 16.11.2005, lk 62.

      I LISA

            „X LISA
            Määruse (EÜ) nr 4/2009 artikli 2 lõikes 2 osutatud haldusasutused on järgmised:

                        —

                        Soomes: Sotsiaalhoolekande Nõukogu (Sosiaalilautakunta/Socialnämnd);

                        —

                        Rootsis: Täitevtoimingute Amet (Kronofogdemyndigheten);

                        —

                        Ühendkuningriigis:

                                    a)

                                    Inglismaal, Walesis ja Šotimaal: Lastehooldus- ja Täitevtoimingute Komisjon (Child Maintenance and Enforcement Commission – CMEC);

                                    b)

                                    Põhja-Iirimaal: Põhja-Iirimaa Sotsiaalarengu Ministeerium (Department for Social Development Northern Ireland – DSDNI).”

      II LISA

            „XI LISA
            Määruse (EÜ) nr 4/2009 artikli 47 lõikes 3 osutatud pädevad asutused on järgmised:

                        —

                        Soomes: õigusabibüroo (Oikeusaputoimisto/Rättshjälpsbyrå).”


title: Komisjoni rakendusmäärus (EL) 2016/1227, 27. juuli 2016, millega muudetakse määrust (EMÜ) nr 2568/91 oliiviõlide ja pressimisjääkide omaduste ja asjakohaste analüüsimeetodite kohta

text:
               28.7.2016

               ET

               Euroopa Liidu Teataja

               L 202/7

         KOMISJONI RAKENDUSMÄÄRUS (EL) 2016/1227,
   27. juuli 2016,
   millega muudetakse määrust (EMÜ) nr 2568/91 oliiviõlide ja pressimisjääkide omaduste ja asjakohaste analüüsimeetodite kohta
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (1), eriti selle artikli 91 esimese lõigu punkti d ja teist lõiku,
   ning arvestades järgmist:

               (1)

               Komisjoni määruses (EMÜ) nr 2568/91 (2) on määratletud oliiviõli ja oliivijääkõli keemilised ja organoleptilised omadused ning nende hindamise meetodid. Osutatud meetodeid ajakohastatakse korrapäraselt, toetudes keemiaekspertide arvamustele ja arvestades tööd, mida tehakse rahvusvahelises oliivinõukogus.

               (2)

               Rahvusvahelise oliivinõukogu kehtestatud uusimate rahvusvaheliste standardite rakendamise tagamiseks liidu tasandil tuleks määruses (EMÜ) nr 2568/91 sätestatud neitsioliiviõlide vabade hapete kindlaksmääramise meetodit ja neitsioliiviõlide organoleptilise hindamise analüüsimeetodeid ajakohastada.

               (3)

               Seetõttu tuleks määrust (EMÜ) nr 2568/91 vastavalt muuta.

               (4)

               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EMÜ) nr 2568/91 muudetakse järgmiselt:

               (1)

               II lisa asendatakse käesoleva määruse I lisas esitatud tekstiga;

               (2)

               XII lisa muudetakse vastavalt käesoleva määruse II lisale.

         Artikkel 2
   Käesolev määrus jõustub seitsmendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 27. juuli 2016

            Komisjoni nimel

            president

         Jean-Claude JUNCKER

      (1)  ELT L 347, 20.12.2013, lk 671.

      (2)  Komisjoni 11. juuli 1991. aasta määrus (EMÜ) nr 2568/91 oliiviõlide ja pressimisjääkide omaduste ja asjakohaste analüüsimeetodite kohta (EÜT L 248, 5.9.1991, lk 1).

      I LISA

            „II LISA

               VABADE RASVHAPETE MÄÄRAMINE KÜLMMEETODIL

            1.   RAKENDATAVUS JA RAKENDUSALA
            Kõnealuse meetodi puhul kirjeldatakse rasvhapete kindlaksmääramist oliiviõlides ja oliivijääkõli. Vabade rasvhapete sisaldust väljendatakse oleiinhappe protsendina arvutatud happesusena.
            2.   PÕHIMÕTE
            Proov lahustatakse lahustite segus ja vabad rasvhapped tiitritakse kaaliumhüdroksiidi või naatriumhüdroksiidi lahuses.
            3.   REAGENDID
            Kõik reagendid peavad olema tunnustatud analüütilise kvaliteediga ja vesi peab olema kas destilleeritud või samaväärse puhtusega.
            3.1.   Dietüüleeter; 95 % etanool (v/v), segu võrdsetes osades
            Segu neutraliseeritakse kasutamise hetkel kaaliumhüdroksiidi lahusega (3.2), lisades 100 ml segu kohta 0,3 ml fenoolftaleiini lahust (3.3).

                           Märkus 1.

                        Dietüüleeter on väga kergesti süttiv ning võib moodustada plahvatusohtlikke peroksiide. Selle kasutamisel tuleb olla ettevaatlik.

                           Märkus 2.

                        Kui dietüüleetrit ei ole võimalik kasutada, võib kasutada etanooli ja tolueeni sisaldavate lahustite segu. Vajaduse korral võib etanooli asendada 2-propanool.

                  3.2.   Kaaliumhüdroksiid või naatriumhüdroksiid, tiitritud etanoolilahusena, c(KOH) [või c(NaOH)] 0,1 mol/l või vajaduse korral c(KOH) [või c(NaOH)] ligikaudu 0,5 mol/l. Saadaval on kaubanduslikud lahused.
            Kaaliumhüdroksiidi lahuse (või naatriumhüdroksiidi lahuse) täpne kontsentratsioon peab olema teada ning seda tuleb enne kasutamist kontrollida. Kasutatakse lahust, mis on valmistatud vähemalt viis päeva enne kasutamist, ning see dekanteeritakse kummist punniga tumedasse klaaspudelisse. Lahus peab olema värvitu või helekollase värvusega.
            Kui kaaliumhüdroksiidi (või naatriumhüdroksiidi) vesilahuse kasutamisel võib täheldada faaside eraldumist, võib vesilahuse asendada etanoolilahusega.

                           Märkus 3.

                        Kaaliumhüdroksiidi (või naatriumhüdroksiidi) stabiilset värvusetut lahust saab valmistada järgmiselt. 1 000 ml etanooli või vett lastakse koos 8 g kaaliumhüdroksiidi (või naatriumhüdroksiidi) ja 0,5 g alumiiniumilaastudega keema ning keedetakse püstjahutiga kolvis tund aega. Destilleeritakse kohe. Destillaadis lahustatakse vajalik kogus kaaliumhüdroksiidi (või naatriumhüdroksiidi). Lahus jäetakse mitmeks päevaks seisma ja kaaliumkarbonaadi (või naatriumkarbonaadi) sademest dekanteeritakse selge supernatant.

                  Lahuse võib valmistada ilma destilleerimiseta järgmiselt: 1 000 ml etanoolile (või veele) lisatakse 4 ml alumiiniumbutülaati ja segu jäetakse mitmeks päevaks seisma. Supernatant dekanteeritakse ja selles lahustatakse vajalik kogus kaaliumhüdroksiidi (või naatriumhüdroksiidi). Lahus on kasutamisvalmis.
            3.3.   Fenoolftaleiin, 10 g/l lahus 95–96 % etanoolis (v/v) või alkalisinises 6B või tümoolftaleiinis, 20 g/l lahus 95–96 % etanoolis (v/v). Väga tugeva värviga õlide puhul tuleks kasutada alkalisinist või tümoolftaleiini.
            4.   SEADMED
            Tavalised laboriseadmed, sealhulgas:

                        4.1.

                        Analüütiline kaal,

                        4.2.

                        250 ml kooniline kolb,

                        4.3.

                        10 ml bürett, klassist A, mõõtskaala ühikutega 0,05 ml, või samaväärne automaatbürett.

                  5.   MÄÄRAMISE KÄIK
            5.1.   Katseproovi ettevalmistamine

            Kui proov on hägune, tuleb see filtreerida.
            5.2.   Katsekogus

            Proov võetakse eeldatava happesuse alusel vastavalt järgmisele tabelile.

                        Eeldatav happesus
                        (oleiinhape g / 100 g)

                        Proovi mass (g)

                        Kaalumistäpsus (g)

                        0–2

                        10

                        0,02

                        > 2–7,5

                        2,5

                        0,01

                        > 7,5

                        0,5

                        0,001

                  Proov kaalutakse koonilises kolvis (4.2).
            5.3.   Kindlaksmääramine

            Proov (5.2) lahustatakse 50–100 ml dietüüleetri ja etanooli (3.1) varem neutraliseeritud segus.
            Lahus tiitritakse, segades sellesse kaaliumhüdroksiidi (või naatriumhüdroksiidi) 0,1 mol/l lahust (3.2) (vt märkus 4), kuni indikaator muutub (värvunud indikaatori värvus püsib vähemalt 10 sekundit).

                           Märkus 4.

                        Kui kaaliumhüdroksiidi (või naatriumhüdroksiidi) 0,1 mol/l lahuse nõutav kogus ületab 10 ml, kasutatakse 0,5 mol/l lahust või asendatakse proovi mass vastavalt eeldatavale vabade hapete sisaldusele ja tabelis pakutule.

                           Märkus 5.

                        Kui lahus muutub tiitrimise ajal häguseks, tuleb lisada nii palju lahustit (3.1), kui on vaja selge lahuse saamiseks.

                  Teine määramine tehakse üksnes juhul, kui esimene tulemus on kõrgem kui vastava õlikategooria puhul kehtestatud piirmäär.
            6.   TULEMUSTE VÄLJENDAMINE
            Happesus oleiinhappe massiprotsendina arvutatakse järgmiselt:

            kus:

                        V

                        =

                        kasutatud tiitritud kaaliumhüdroksiidi (või naatriumoksiidi) maht milliliitrites;

                        c

                        =

                        täpne kontsentratsioon moolides kasutatud kaaliumhüdroksiidi (või naatriumoksiidi) tiitritud lahuse liitri kohta;

                        M

                        =

                        282 g/mol, molaarmass grammides oleiinhappe mooli kohta;

                        m

                        =

                        proovi mass grammides.

                  Oleiinhapet väljendatakse järgmiselt:

                        a)

                        0–1 puhul (viimane kaasa arvatud) kahe kümnendkoha täpsusega;

                        b)

                        1–100 puhul (viimane kaasa arvatud) ühe kümnendkoha täpsusega.“

      II LISA
      Määruse (EMÜ) nr 2568/91 XII lisa muudetakse järgmiselt.

                  1)

                  Punkt 3.3 asendatakse järgmisega:
                  „3.3.   Märgistamiseks vajalik valikuline terminoloogia

                  Nõudmise korral võib hindamiskomisjoni esimees tõendada, et hinnatud õlid vastavad mõistetele ja väljendites esitatud vahemikele ning tunnuste intensiivsuste ja nende tajumist märkivatele omadussõnadele.
                  Positiivsed tunnused (puuviljaline, mõru ja terav): Vastavalt tajumise intensiivsusele:

                              —

                                 tugev, kui tunnuse mediaan on suurem kui 6;

                              —

                                 keskmine, kui tunnuse mediaan on 3–6;

                              —

                                 õrn, kui tunnuse mediaan on väiksem kui 3.

                                 Puuviljalisus

                              Õlile iseloomulik haistmisaistingute kogum, mis sõltub oliivisordist ja tekib, kui oliivid on olnud veatud ja värsked, ja milles ei domineeri ei roheline ega küps puuviljalisus. Seda tuntakse otse ja/või retronasaalselt.

                                 Roheline puuviljalisus

                              Õlile iseloomulik haistmisaistingute kogum, meenutab rohelisi puuvilju, sõltub oliivisordist ja tekib, kui oliivid on olnud rohelised, veatud ja värsked. Seda tuntakse otse ja/või retronasaalselt.

                                 Küps puuviljalisus

                              Õlile iseloomulik haistmisaistingute kogum, meenutab küpseid puuvilju, sõltub oliivisordist ja tekib, kui oliivid on olnud veatud ja värsked. Seda tuntakse otse ja/või retronasaalselt.

                                 Hästi tasakaalus

                              Õli, mis ei ole tasakaalust väljas; selle all mõistetakse haistmis-, maitse- ja puuteaistingut, mille puhul mõru tunnuse mediaan ja terava tunnuse mediaan ei ole kõrgemad kui kaks punkti üle puuviljalisuse mediaani.

                                 Mahe õli

                              Õli, mille puhul mõru ja terava tunnuse mediaan on kuni 2.

                        Omaduste loetelu vastavalt tajumise intensiivsusele:

                              Omadused, mille kohta antakse välja organoleptilise määramise sertifikaat.

                              Tunnuse mediaan

                              Puuviljalisus

                              —

                              Küps puuviljalisus

                              —

                              Roheline puuviljalisus

                              —

                              Õrn puuviljalisus

                              Alla 3

                              Keskmine puuviljalisus

                              Vahemikus 3–6

                              Tugev puuviljalisus

                              Üle 6

                              Õrn küps puuviljalisus

                              Alla 3

                              Keskmine küps puuviljalisus

                              Vahemikus 3–6

                              Tugev küps puuviljalisus

                              Üle 6

                              Õrn roheline puuviljalisus

                              Alla 3

                              Keskmine roheline puuviljalisus

                              Vahemikus 3–6

                              Tugev roheline puuviljalisus

                              Üle 6

                              Õrn mõrudus

                              Alla 3

                              Keskmine mõrudus

                              Vahemikus 3–6

                              Tugev mõrudus

                              Üle 6

                              Õrn teravus

                              Alla 3

                              Keskmine teravus

                              Vahemikus 3–6

                              Tugev teravus

                              Üle 6

                              Hästi tasakaalus olev õli

                              Mõruduse tunnuse mediaan ja teravuse tunnuse mediaan ei ole kõrgemad kui kaks punkti üle puuviljalisuse mediaani.

                              Mahe õli

                              Mõruduse tunnuse mediaan ja teravuse tunnuse mediaan ei ole kõrgemad kui kaks“

                  2)

                  Punkt 9.1.1 asendatakse järgmisega:

                              „9.1.1.

                              Degusteerija tõstab klaasi, hoides selle kellaklaasiga suletuna, ja kallutab seda ettevaatlikult; seejärel pöörab ta klaasi täisringi selles asendis, nii et katta siseseinast võimalikult suur osa õliga. Kui see etapp on lõpule viidud, võtab ta kellaklaasi ära ja õli hindamiseks nuusutab proovi ühtlaste sügavate hingetõmmetega. Proovi ei ole vaja nuusutada kauem kui 30 sekundit. Kui degusteerija ei jõua näitaja kohta selle aja jooksul arvamust kujundada, puhkab ta enne uut proovimist.
                              Kui nuusutamiskatse on lõpetatud, hindavad degusteerijad suutunnet (üldine retronasaalne haistmis-, maitsmis- ja puuteaisting). Selleks võtab ta väikse suutäie (umbes 3 ml) õli. On väga oluline, et õli kataks ühtlaselt kogu suuõõne, suu eesosast, keelest ja külgedest kuni tagaosa, suulae ja kurguni, kuna on teada, et nelja peamist maitset (magus, soolane, hapu ja mõru) ning puuteaistinguid tajutakse keele ja suulae eri osades erineva tugevusega.
                              Oluline on see, et piisava õlikogusega kaetaks väga aeglaselt keele pealmine pind kuni suulaega ühinemise koha ja kurguni samal ajal, kui degustaator keskendub sellele, millises järjekorras mõru ja terav maitse ilmnevad. Kui seda mitte teha, võivad mõlemad aistingud jääda mõne õli puhul märkamata või mõru aisting võib varjata terava aistingu.
                              Õhu läbi suu sissetõmbamine lühikeste järjestikuste hingetõmmetega võimaldab degusteerijal katta prooviga kogu suu pinna ning tajuda lenduvaid aromaatseid komponente ka nina tagaosa kaudu, kuna sellega ta sunnib end kasutama ka seda kanalit.

                                 N.B. Kui degusteerija ei tunne proovis puuviljalisust ja klassifitseeriva negatiivse tunnuse intensiivsus on 3,5 või vähem, võib hindamiskomisjoni juhataja otsustada, et degusteerijad analüüsivad proovi uuesti toatemperatuuril (COI/T.20/Doc. No 6/Rev. 1, september 2007, punkt 3 „Üldsätted degusteerimisruumi seadmete kohta“, milles on esitatud ümbritseva keskkonnaga seotud tingimused ja toatemperatuuri mõiste.) Kui proov on saavutanud toatemperatuuri, peavad degusteerijad hindama uuesti üksnes seda, kas puuviljalisus on tuntav. Kui on, märgivad nad skaalal selle intensiivsuse.
                              Jälgida tuleks teravuse puuteaistingut. Selleks soovitatakse õli alla neelata.“

                  3)

                  Punkt 9.4 asendatakse järgmisega:
                  „9.4.   Õli klassifitseerimine

                  Õli klassifitseeritakse puuduste mediaani ja puuviljalisuse mediaani põhjal järgnevalt esitatud kategooriatesse. Puuduste mediaani käsitatakse suurima intensiivsusega tajutud puuduse mediaanina. Puuduste mediaan ja puuviljalisuse mediaan väljendatakse ühe kümnendkoha täpsusega.
                  Õli klassifitseerimisel võrreldakse puuduste mediaani ja puuviljalisuse mediaani väärtust järgmiste osutatud etalonvahemike suhtes. Kõnealuste vahemike piirid on kindlaks määratud meetodi viga arvesse võttes ning neid loetakse seepärast absoluutseteks. Arvutitarkvara võimaldab klassifikatsiooni esitada statistikaandmete tabelina või graafiliselt.

                              a)

                              Ekstra-neitsioliiviõli: puuduste mediaan on 0 ja puuviljalisuse mediaan on suurem kui 0.

                              b)

                              Neitsioliiviõli: puuduste mediaan on suurem kui 0, kuid mitte üle 3,5, ja puuviljalisuse mediaan on suurem kui 0.

                              c)

                              Lambiõli: puuduste mediaan on üle 3,5 või puuduste mediaan on kuni 3,5 ning puuviljalisuse mediaan on 0.

                                 Märkus 1.

                              Kui mõruduse ja/või teravuse mediaan on suurem kui 5,0, märgib hindamiskomisjoni juhataja seda degusteerimise kohta antavas sertifikaadis.
                              Vastavuse kontrollimiseks tehtud hindamiste puhul tehakse proov. Vasturääkivustega hindamiste puhul tuleb analüüse hinnata kaks korda erinevate hindamisseansside jooksul. Korduvanalüüsi tulemused peavad olema statistiliselt homogeensed. (Vt punkt 9.5.) Kui see nii ei ole, tuleb proovi uuesti kaks korda analüüsida. Tunnuste mediaani lõplik väärtus arvutatakse mõlema mediaani keskmise alusel.“

                  4)

                  Lisatakse punkt 9.5:
                  „9.5.   Korduvanalüüside heakskiitmise või tagasilükkamise kriteeriumid.

                  Allpool määratletud normeeritud viga kasutatakse selleks, et määrata kindlaks, kas korduvanalüüsi kaks tulemust on homogeensed või statistiliselt vastuvõetavad:

                  Kui Me1 ja Me2 on kahe korduvanalüüsi mediaanid (esimene ja teine analüüs) ning U1 ja U2 on liite kohaselt arvutatud kahe väärtuse laiendatud määramatused:

                     U
                     1 = c × s * and

                  Laiendatud määramatuse puhul c = 1,96; järelikult
                  U1 = 0,0196 × CVr × Me1

                  kus CVr
                      robustse variatsioonikordaja väärtus.
                  Tuleb märkida, et kaks saadud väärtust ei ole statistiliselt erinevad, En
                      peab olema väiksem kui 1,0 või sellega võrdne.“


title: Komisjoni rakendusmäärus (EL) 2017/931, 31. mai 2017, millega kehtestatakse jaotuskoefitsient, mida kohaldatakse rakendusmääruse (EL) 2015/2081 alusel Ukrainast pärit teatavate teraviljade jaoks avatud tariifikvootide raames ajavahemikus 19. maist 2017 kuni 26. maini 2017 esitatud impordilitsentsitaotlustega hõlmatud koguste suhtes

text:
               1.6.2017

               ET

               Euroopa Liidu Teataja

               L 141/10

         KOMISJONI RAKENDUSMÄÄRUS (EL) 2017/931,
   31. mai 2017,
   millega kehtestatakse jaotuskoefitsient, mida kohaldatakse rakendusmääruse (EL) 2015/2081 alusel Ukrainast pärit teatavate teraviljade jaoks avatud tariifikvootide raames ajavahemikus 19. maist 2017 kuni 26. maini 2017 esitatud impordilitsentsitaotlustega hõlmatud koguste suhtes
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 188 lõikeid 1 ja 3,
   ning arvestades järgmist:

               (1)

               Komisjoni rakendusmäärusega (EL) 2015/2081 (2) on avatud imporditariifikvoodid teatavate Ukrainast pärit teraviljade jaoks.

               (2)

               Rakendusmääruse (EL) 2015/2081 artikli 1 lõikes 1 on ajavahemikuks 1. jaanuarist 2017 kuni 31. detsembrini 2017 kehtestatud tariifikvoot järjekorranumbriga 09.4306 kogusele 960 000 tonni.

               (3)

               Kogused, mille kohta on alates 19. maist 2017 kella 13st Brüsseli aja järgi kuni 26. maini 2017 kella 13.00ni Brüsseli aja järgi esitatud impordilitsentsitaotlused, hõlmavad tariifikvoodi järjekorranumbriga 09.4306 raames olemasolevast suuremaid koguseid. Seega tuleks otsustada, kui palju impordilitsentse võib välja anda, ja määrata kindlaks asjaomase kvoodi all taotletud koguste suhtes kohaldatav jaotuskoefitsient, mis on arvutatud vastavalt komisjoni määruse (EÜ) nr 1301/2006 (3) artikli 7 lõikele 2.

               (4)

               Rakendusmääruses (EL) 2015/2081 järjekorranumbri 09.4306 all esitatud tariifikvoodi kohta ei tohiks jooksvaks kvoodi kehtivusajaks rohkem impordilitsentse välja anda.

               (5)

               Meetme tõhususe tagamiseks peaks käesolev määrus jõustuma selle Euroopa Liidu Teatajas avaldamise päeval,

         ON VASTU VÕTNUD KÄESOLEVA MÄÄRUSE:
   Artikkel 1
   1.   Rakendusmääruse (EL) 2015/2081 lisas loetletud ning järjekorranumbri 09.4306 all esitatud tariifikvoodiga hõlmatud koguste kohta alates 19. maist 2017 kella 13st Brüsseli aja järgi kuni 26. maini 2017 kella 13.00ni Brüsseli aja järgi esitatud impordilitsentsitaotluste puhul antakse litsents välja taotletud kogustele, mis korrutatakse 86,524176 % jaotuskoefitsiendiga järjekorranumbriga 09.4306 tähistatud tariifikvoodi kohta esitatud taotluste puhul.
   2.   Uute impordilitsentsitaotluste esitamine rakendusmääruse (EL) 2015/2081 lisas loetletud ja järjekorranumbri 09.4306 all esitatud tariifikvoodi raames on jooksvaks kvoodiperioodiks peatatud alates 26. maist 2017 kella 13.00st Brüsseli aja järgi.
   Artikkel 2
   Käesolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 31. mai 2017

            Komisjoni nimel

            presidendi eest

            põllumajanduse ja maaelu arengu peadirektoraadi

            peadirektor

         Jerzy PLEWA

      (1)  ELT L 347, 20.12.2013, lk 671.

      (2)  Komisjoni 18. novembri 2015. aasta rakendusmäärus (EL) 2015/2081, millega avatakse Ukrainast pärit teatavate teraviljade impordi tariifikvoodid ja sätestatakse nende haldamine (ELT L 302, 19.11.2015, lk 81).

      (3)  Komisjoni 31. augusti 2006. aasta määrus (EÜ) nr 1301/2006, millega kehtestatakse ühised eeskirjad, et hallata põllumajandussaaduste ja -toodete imporditariifikvoote, mille suhtes kohaldatakse impordilitsentside süsteemi (ELT L 238, 1.9.2006, lk 13).


title: Komisjoni rakendusmäärus (EL) nr 823/2014, 28. juuli 2014 , millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               29.7.2014

               ET

               Euroopa Liidu Teataja

               L 223/22

         KOMISJONI RAKENDUSMÄÄRUS (EL) nr 823/2014,
   28. juuli 2014,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Rakendusmääruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruse (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. juuli 2014

            Komisjoni nimel

            presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 299, 16.11.2007, lk 1.

      (2)  ELT L 157, 15.6.2011, lk 1.

      LISA
      Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  TR

                  44,1

                  XS

                  56,8

                  ZZ

                  50,5

                  0707 00 05

                  MK

                  65,0

                  TR

                  81,4

                  ZZ

                  73,2

                  0709 93 10

                  TR

                  94,7

                  ZZ

                  94,7

                  0805 50 10

                  AR

                  123,5

                  BO

                  98,4

                  CL

                  153,3

                  NZ

                  145,2

                  TR

                  74,0

                  UY

                  114,6

                  ZA

                  133,9

                  ZZ

                  120,4

                  0806 10 10

                  BR

                  154,3

                  CL

                  81,7

                  EG

                  159,6

                  MA

                  154,4

                  TR

                  152,4

                  ZZ

                  140,5

                  0808 10 80

                  AR

                  93,9

                  BR

                  111,9

                  CL

                  115,4

                  NZ

                  130,3

                  US

                  159,4

                  ZA

                  116,6

                  ZZ

                  121,3

                  0808 30 90

                  AR

                  71,8

                  CL

                  81,4

                  NZ

                  177,1

                  ZA

                  90,3

                  ZZ

                  105,2

                  0809 10 00

                  MK

                  106,1

                  TR

                  240,9

                  XS

                  111,2

                  ZZ

                  152,7

                  0809 29 00

                  CA

                  664,5

                  TR

                  290,5

                  US

                  344,6

                  ZZ

                  433,2

                  0809 30

                  MK

                  72,6

                  TR

                  139,3

                  ZZ

                  106,0

                  0809 40 05

                  BA

                  55,3

                  MK

                  53,5

                  TR

                  141,2

                  ZZ

                  83,3

         (1)  Riikide nomenklatuur on sätestatud komisjoni määruses (EÜ) nr 1833/2006 (ELT L 354, 14.12.2006, lk 19). Kood „ZZ” tähistab „muud päritolu”.